NaiveNeuron/SloPal huggingface dataset:
Sulík, Richard, predseda NR SR (2011-06-30):
Ďakujem. Dávam slovo spoločnému spravodajcovi z výboru pre obranu a bezpečnosť poslancovi Paľovi Hladkému, aby informoval Národnú radu o výsledku rokovania výborov a odôvodnil návrh a stanovisko gestorského výboru. Nech sa páči.
P. Paška, predseda NR SR: (2008-09-16):
Chcem sa spýtať, dámy a páni, mali sme odsúhlasený program, že o 16.00 hodine prerokujeme v druhom čítaní v skrátenom legislatívnom konaní vládny návrh zákona o cenách. Pán poslanec Rydlo, máte to dlhé, spýtam sa? Lebo potom radšej dokončime toto a požiadam pána ministra financií, aby chvíľu počkal. Nech sa páči, poďte do rozpravy. Môžeme, dámy a páni, to urobiť tak, že by sme dokončili tento bod? Dobre, ďakujem pekne. Poďte, pán poslanec.
Dostál, Ondrej, poslanec NR SR (2019-10-24):
Ja nemám faktickú poznámku, mám procedurálny návrh. Navrhujem, zabezpečiť, aby schôdzu Národnej rady Slovenskej republiky viedol niekto, kto neoslovuje mafiána Kočnera Majko a podvodníka Bašternáka Lacko. Martin Glváč, odôvodnenie, Martin Glváč musí opustiť funkciu podpredsedu parlamentu, keďže nie je prípustné, aby človek podozrivý zo spojenia s organizovaným zločinom predsedal schôdzi zákonodarného orgánu, a kým je vo funkcii, znevažuje tým všetko to, čo je prerokúvané v tejto snemovni. Procedurálny návrh odovzdám aj písomne a žiadam, aby bol schválený všeobecným súhlasom.
Pellegrini, Peter, predseda NR SR (2024-02-08):
Prezentujme sa a hlasujme o bode č. 2 pozmeňujúceho návrhu pána poslanca Jakaba. (Hlasovanie.) Prítomných 141 poslancov, za 25, proti 77, zdržalo sa 39. Neschválili sme tento bod.
Zmajkovičová, Renáta, podpredsedníčka NR SR (2013-10-18):
Pán poslanec Lebocký.
I. Radičová, poslankyňa: (2006-10-20):
Druhá poznámka. Áno, všetkých predčasných dôchodcov je 30-tisíc, ja hovorím o tých, ktorí majú rovnako nízke dôchodky... (Ruch v sále a prerušenie vystúpenia predsedajúcim.)
Hrušovský, Pavol, podpredseda NR SR (2010-12-14):
Hlasujeme, páni poslanci, o návrhu hlasovať o dnes podaných pozmeňujúcich návrhoch. (Hlasovanie.) 143 prítomných, 79 za návrh, 6 proti, 57 sa zdržalo, 1 nehlasoval. Návrh sme schválili. Prosím, ďalší návrh.
Vitteková, Anna, poslankyňa NR SR (2015-12-01):
Dajte teraz hlasovať o bode 12 pozmeňujúceho návrhu pána poslanca Beblavého.
Heger, Eduard, poslanec NR SR (2017-10-12):
Ďakujem pekne, pani predsedajúca. Vážená pani predkladateľka, vážení kolegovia, kolegyne, dovoľte mi teda, aby som vám predložil. Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Adriany Pčolinskej, Milana Krajniaka a Petra Pčolinského na vydanie zákona, ktorým sa mení a dopĺňa zákon č. 260/2011 Z. z. o ukončení a spôsobe usporiadania niektorých nájomných vzťahov k bytom a o doplnení zákona Národnej rady Slovenskej republiky č. 18/1996 Z. z. o cenách v znení neskorších predpisov a ktorým sa mení a dopĺňa zákon č. 261/2011 Z. z. o poskytovaní dotácií na obstaranie náhradných nájomných bytov v znení neskorších predpisov (tlač 708). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa, ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre hospodárke záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 24. novembra 2017 a v gestorskom výbore do 27. novembra 2017. Pani predsedajúca, otvorte, prosím, všeobecnú rozpravu.
Martvoň, Anton, poslanec NR SR (2014-11-08):
Ďakujem pekne. Keďže to tu vyznelo, hlavne po faktickej pána Galka, že ja tohto človeka obhajujem, i keď som nevedel, koho to bol nominant... (Prerušenie vystúpenia predsedajúcou.)
B. Bugár, podpredseda NR SR: (2004-09-07):
Preto vyhlasujem všeobecnú rozpravu o tomto bode programu za skončenú. Pán podpredseda vlády, nech sa páči, môžete sa vyjadriť k rozprave.
Kollár, Boris, predseda NR SR (2021-06-30):
Dávam (doznievanie potlesku), dávam slovo spoločnému spravodajcovi, členovi výboru pre financie a rozpočet poslancovi Györgymu Gyimesimu, aby informoval Národnú radu o výsledku prerokovania tohto návrhu vo výboroch.
Pellegrini, Peter, predseda NR SR (2015-09-16):
Pán poslanec Kadúc.
Hrušovský, Pavol, podpredseda NR SR (2011-09-14):
S faktickou poznámkou na vystúpenie pána ministra pán poslanec Mikolaj, nech sa páči.
Paška, Pavol, predseda NR SR (2013-12-17):
(Hlasovanie.) 139 prítomných, 60 za, 1 proti, 78 sa zdržalo. Uznesenie sme neschválili. Pán poslanec Abrhan uvedie hlasovanie o návrhu uznesenia k správe o činnosti SIS v roku 2012. (Hlasovanie o návrhu uznesenia k Správe o činnosti Slovenskej informačnej služby v roku 2012 .)
Kleinert, Dana, poslankyňa NR SR (2024-05-14):
Ďakujem. Ja by som vás chcela upozorniť, poslanci a poslankyne koalície, že vy idete proti vlastnému programovému vyhláseniu vlády. Lebo keď si pozriete na strane 50 kultúrnu politiku, hneď prvé dve vety, prvý odsek je v úplnom rozpore s tým, čo robíte teraz. Prvá veta hovorí, že bude poskytnutá adekvátna podpora na rozvoj, národná kultúra aby bola v popredí spoločenského záujmu a tak ďalej. Vy v tejto chvíli robíte úplne presný opak. Druhá veta hovorí, že pri príprave a uskutočnení systémových zmien a opatrení budeme pokračovať v dialógu s kultúrnou verejnosťou, zástupcami samosprávy, relevantnými subjektami verejného a súkromného sektora. Nesplnili ste z toho nič. Vy idete úplne proti vlastnému programovému vyhláseniu vlády. Takže nám tu, prosím, nehovorte, že to tu bude nejaký dobrý projekt, že to je vlastne úplne v poriadku, keď sa takýmto spôsobom spolitizuje a ochromí fond pre umenie. Naozaj vás prosím, nerobte to, nehlasujte za tento návrh, ktorý podporí, ja neviem, pána Michelka, ktorý bude konečne spokojný, že mu budú volať a budú ho prosiť o peniaze pri podpore, alebo komu to má pomôcť? Pretože vy, poslanci a poslankyne SMER-u a HLAS-u, vy ste boli pri tom, keď pred desiatimi rokmi sa táto inštitúcia zaviedla, a my vám hovoríme, že áno, dá sa vylepšiť, ale je s tým spokojná aj odborná obec. A vy idete úplne presne proti tomu. Bude to hanba na domácom poli a bude to hanba aj na medzinárodnom poli. Takže fakt skúste, prosím, sa uvedomiť, pretože vy naozaj pôjdete potom do tých regiónov, vy budete vidieť, že to, že tento fond pre umenie je ochromený. Vy budete vidieť, že budete musieť zavolať iba pánovi Michelkovi, ktorý bude tu rozhodovať, alebo niekto zo SNS, ja neviem, kto si to tam dohodne, a nebude tu nastavený dobrý systém. Takže, prosím, nezahlasujte za tento návrh. Ďakujem.
V. Veteška, podpredseda NR SR: (2003-12-03):
Pred ďalším pokračovaním programu žiadam, aby sme pohľadali pána kolegu Muránskeho, ktorý je spoločný spravodajca k zákonu, ktorý bude predkladať pán minister. (Ruch v sále.) Ja sa ospravedlňujem, ale k čomu chcete, pán Hanzel, vystúpiť? Procedurálny návrh? Malý moment, dokončím to, čo som hovoril, a hotovo. Pretože nemohli by sme ďalej pokračovať v rokovaní v prípade, že by pán Muránsky neprišiel so spoločnou správou ako spoločný spravodajca k návrhu zákona, ktorý má predkladať pán minister Miklós. Tak vrátim sa k vám, pán Hanzel, nech sa páči, dávam vám slovo. B. Hanzel, poslanec: Ďakujem pekne, pán predsedajúci. Ja si len dovolím povedať, že vzhľadom na to, že je už neskorá hodina, je tu strašne málo poslancov. Ja som pred chvíľočkou počítal len 26 poslancov. Ja by som si dovolil dať procedurálny návrh, aby sme prerušili dnešné zasadanie, aby sme pokračovali zajtra. (Reakcie z pléna.) Nie je tu ani jeden predseda klubu, ani jeden predseda výboru, nikto tu nie je.
Kaník, Ľudovít, poslanec NR SR (2012-09-25):
Ďakujem pekne. No, najprv k tým čerešničkám na torte, čo Peter Pollák hovoril, aj Igor Matovič to zvykne hovoriť. Tu nejde o čerešničky. Tu ide o najvypuklejší problém, najvážnejší problém. A predovšetkým, to sa prelínalo viacerými ďalšími poznámkami, SDKÚ – DS nevládne, SDKÚ – DS nie je teraz vládnou stranou, nežiadajte preto od nás riešenia, ktoré musí predložiť vláda. Nový zákon, stavebný zákon nemôže byť poslanecký návrh a už vôbec nie opozičný. To musí byť vládny zákon a viem, že tu už niekoľko vlád sľubuje a predkladá stavebný zákon, lebo to je obrovská práca. Takže ja viem, že aj táto vláda má tú ambíciu, ale či a kedy sa jej to podarí, to je vo hviezdach. Nad tým visí veľký otáznik vždy. Takže keď máme riešenie, ktoré naozaj vytrháva tŕň z päty mnohým ľuďom, tak treba ísť touto cestou a nevyhovárať sa na komplexnosť. Keď Igor Matovič hovoril, že sme niečo neriešili, keď sme mali desať rokov premiéra, ale veď vo svojom vystúpení som to jasne vyvrátil. Vzdajte sa už tejto falošnej, falošného tvrdenia. Jediný raz za 22 rokov sa tento problém vážne riešil, prijali sa riešenia a tie riešenia fungovali. A to počas štyroch rokov, keď ministerstvo práce, sociálnych vecí a rodiny riadila SDKÚ – DS, keď som bol minister a po mne Iveta Radičová. Inak ani predtým, ani potom sa to neriešilo. Takže nehovorme o tom, že nikdy a že sme tie riešenia nepredkladali. My sme ich nielen predkladali, my sme tu zaviedli závažné zmeny. A keď hovoríme o tom, že materské školy. No, Igor, škoda, že tu nie si. Povinné materské školy boli v programovom vyhlásení vlády Ivety Radičovej, my sme ho dali do tohto programového vyhlásenia a aj ty svojím... (Prerušenie vystúpenia časomerom.)
Kažimír, Peter, minister financií SR (2016-10-12):
Ďakujem veľmi pekne. Hlavnými cieľmi prekladaného návrhu zákona, ktorým sa mení a dopĺňa tento zákon sú zvýšenie príjmov štátneho rozpočtu, zabezpečenie rovnováhy medzi daňovými príjmami a cieľmi v oblasti verejného zdravia a zdaňovanie nových tabakových výrobkov. Návrh zákona bude mať pozitívny vplyv štátny rozpočet a to vo výške 29,5 mil. eur v roku 2017. V súvislosti so zmenou sadzieb dane z tabakových výrobkov sa predpokladá dopad aj na podnikateľské subjekty, ktoré obchodujú s tabakovými výrobkami. Účinnosť zákona sa navrhuje 15. decembra 2016 z dôvodu navrhovaného predĺženia lehoty dopredaju cigár a cigariet, u ktorých došlo k zmene ich zdaňovania od 1. januára 2016. Okrem zmeny, ktorá sa navrhuje od 1. februára 2017, čiže je tu viacej termínov účinnosti, od 1. februára 2017 sa má upraviť sadzba dane z cigariet a tabaku, od 1. júla 2017 zavedenie úpravy zdaňovania bezdymových tabakových výrobkov a od 1. februára 2019 upraviť sadzbu dane z cigariet a tabaku a cigár a cigariek v ďalšom období. Je to v podstate legislatíva, ktorá rešpektuje akúsi cestovnú mapu vývoja sadzieb spotrebnej dane v tejto oblasti na celé toto volebné obdobie. Takže je to asi taký, by som povedal, aj nový prístup z pohľadu stability daňovej legislatívy. Toto je v podstate náš taký tichý záväzok, že nebudeme do tejto legislatívy vstupovať počas volebného obdobia ďalej a nebudeme ani prekvapovať, ani spotrebiteľov, ani samotný trh s predajom tohto tovaru. A samozrejme s pozitívnym dopadom na štátny rozpočet vo výške cca 30 mil. eur v každom jednom roku odteraz. Ďakujem.
Laurenčík, Milan, podpredseda NR SR (2021-10-21):
Ďakujem. Na vaše vystúpenie evidujem dve faktické poznámky. Končím možnosť prihlásiť sa. Ako prvá vystúpi s faktickou poznámkou pani poslankyňa Zita Pleštinská, nech sa páči.
Danko, Andrej, predseda NR SR (2019-06-25):
Poslanec Osuský.
Mezenská, Helena, poslankyňa NR SR (2013-09-25):
Dovoľte mi, aby som aj ja zareagovala. Ja som podporila váš návrh, pán poslanec Poliačik, aj písomne, podpisom a urobím to teraz aj takto verbálne, pretože som presvedčená, že sila klubu nespočíva v počte členov toho klubu, ale v kvalite a vyzretosti jednotlivých persón a osobností daného klubu. Ja rovnako nemusím súhlasiť so všetkými postojmi, ktoré sa vo vašom klube kreujú, s ktorými vystupujete, ale to neznamená, že nemáte v tomto parlamente svoje nezastupiteľné miesto, ktoré vám pridelili občania, ktorých, ja verím, v úprimnej dôvere v pléne zastupujete. Takže ja oba vaše tieto návrhy podporujem.
Žiga, Peter, podpredseda NR SR (2024-09-13):
Ďakujem pekne. Ešte sa opýtam, aby som mohol, či sa chce niekto do rozpravy prihlásiť ústne. Nie je tomu tak. Končím možnosť prihlásiť sa do rozpravy ústne a vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie je tomu tak. Spravodajkyňa? Nie je tomu tak. Prerušujem rokovanie o tomto bode programu. Prerušujem rokovanie schôdze. Prajem vám príjemný víkend. (Prerušenie rokovania o 13.58 hodine.) 1
Bugár, Béla, podpredseda NR SR (2017-04-06):
Pán poslanec Poliačik.
B. Bugár, podpredseda NR SR: (2002-03-14):
Š. Harabin, predseda Najvyššieho súdu SR: Predovšetkým by som reagoval na pána poslanca Ošvátha. Som rád, že ho teda trápia otázky prieťahov v súdnom konaní a nevymožiteľnosti práva. Mňa toto trápi prioritne už dlhodobo, preto som v tejto súvislosti napísal pánu premiérovi minimálne 13 listov v tomto smere, pokiaľ ide o odstránenie prieťahov v súdnom konaní, a pánu ministrovi ešte v rokoch 1999 a 2000 o to viac aj pri osobných rokovaniach, aj písomnými podaniami. Pokiaľ ide o prieťahy v konaní, zrejme ste mali na mysli práve prieťahy v konaní na okresných a krajských súdoch, za ktoré zodpovedá pán minister Čarnogurský. Pokiaľ ide o prieťahy v súdnom konaní na Najvyššom súde, keď zistíte takúto okolnosť, pokojne mi napíšte, ja automaticky zariadim všetky kroky na to, aby bol odstránený čo i len jednodňový prieťah v súdnom konaní. A, chvalabohu, na Najvyššom súde v tomto smere nemáme takéto problémy ako na okresných a krajských súdoch. Nie preto, že tento súd riadim ja, ale jednoducho preto, že ho neriadi pán minister Čarnogurský. Pokiaľ ide o pána poslanca Kresáka, bol by som rád, keby povedal, ktoré konkrétne argumenty nie sú pravdivé z mojej strany. Ďakujem veľmi pekne.
P. Hrušovský, predseda NR SR: (2003-04-09):
(Hlasovanie.) Prítomných je 119 prítomných, za návrh 117, nehlasovali 2. Návrh sme schválili. Ďakujem pánovi poslancovi Gaľovi. Teraz poprosím pána poslanca Rusnáka, aby z poverenia gestorského výboru predložil návrh na uznesenie k prerokúvanému vládnemu návrhu zákona na nezákonnú výrobu omamných látok a psychotropných látok a o zmene živnostenského zákona. Pán poslanec Rusnák.
Ďuriš Nicholsonová, Lucia, podpredsedníčka NR SR (2017-04-06):
Pani poslankyňa Pfundtner.
Nachtmannová, Oľga, poslankyňa NR SR (2012-09-13):
Ďakujem za slovo. Pán poslanec Mihál, viete vôbec, ako sa tvoria výkonové normy? Príklad, ktorý ste vo svojom vystúpení uviedli, jasne dokumentuje, že o tvorbe noriem spotreby práce neviete nič. Paragraf 133 ods. 3 absolútne nič na racionálnom a odôvodnenom stanovení noriem nenarúša. Zabraňuje však neodôvodnenému stanoveniu noriem, ktoré človek objektívne nie je schopný dlhodobo zvládať. Z praxe poznám prípady, kedy sa stanovila norma na základe jedného námeru pracovnej operácie. Určite sa zhodneme, že výkon človeka kolíše v priebehu dňa, a preto vo svete sa robia opakované námery. Nikde som sa v praxi nestretla s takými námermi ako, žiaľbohu, u nás. Minimálne sedem námerov sa robí. Nie je zriedkavé, že sa robí dvadsaťpäť námerov jednej operácie. Z celého vášho vystúpenia pre mňa vyplynul jeden záver. Zamestnanca beriete ako stroj, ako niečo neplnohodnotné. Ale človek nie je len homo faber, teda tvor vyrábajúci, ale aj homo physiologicus a homo sociologicus. S ochranou zamestnanca to teda vôbec nepreháňame. Chceme len to, čo je štandardné vo vyspelých krajinách. Banánovú republiku tu skutočne mať nechceme. Ďakujem.
Jurinová, Erika, poslankyňa NR SR (2016-10-19):
Ďakujem za slovo. Ja rovnako pripomínam členom výboru pre ľudské práva a národnostné menšiny, že o 12. hodine v miestnosti č. 32 bude pokračovanie poslaneckého prieskumu, ktoré sme začali na ústredí práce. Takže členovia, ktorí sa zúčastnili poslaneckého prieskumu, o 12. hodine v miestnosti č. 32.
Laurenčík, Milan, podpredseda NR SR (2022-02-25):
Poprosím, aby sme sa ukľudnili. Pani poslankyňa Jana Vaľová.
Blaha, Ľuboš, podpredseda NR SR (2024-04-17):
Ako ďalší sa do rozpravy prihlásil predseda výboru pre európske záležitosti, pán poslanec Ján Ferenčák. Nech sa páči, máte slovo.
Mihál, Jozef, poslanec NR SR (2017-04-07):
Robím snáď niečo iné?!
Danko, Andrej, predseda NR SR (2018-05-23):
Ďakujem. Podľa informácie od pána, pán Poliačik, procedurál. (Reakcia z pléna.) Ako? (Reakcia z pléna.) Aha, jasné, ja to som sa chcel práve pýtať, že to bolo písomná, prihlásenie do rozpravy. Takže pýtam sa, či sa chce niekto prihlásiť do rozpravy ústne. Ďakujem. Uzatváram možnosť prihlásenia do rozpravy ústne. No, pani Zemanová, tiež akceptujem. Pani Antošová. (Reakcia z pléna.) Dobre, skúste ešte raz to opraviť. Dobre. Takže skúste. Nie je možné? Dobre. Je prihlásená aj pani Antošová. Do rozpravy sú teda prihlásení šiesti poslanci. Prvý vystupuje pán poslanec Poliačik, nech sa páči.
Schlosár, Rastislav, poslanec NR SR (2018-05-25):
Vážený pán predsedajúci, vážené pani poslankyne, vážení páni poslanci. Dovoľte, aby som podľa § 73 ods. 1 rokovacieho poriadku vystúpil k uvedenému návrhu ústavného zákona. Návrh ústavného zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokovali ústavnoprávny výbor a výbor pre ľudské práva a národnostné menšiny. Za gestorský výbor navrhol ústavnoprávny výbor s tým, aby výbory prerokovali návrh ústavného zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia návrhu ústavného zákona je zrejmý účel navrhovanej úpravy. Odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výborom, vrátane určenia gestorského výboru a lehoty na prerokovanie návrhu ústavného zákona vo výboroch v zmysle uvedeného rozhodnutia predsedu Národnej rady.
Šeliga, Juraj, podpredseda NR SR (2021-02-03):
Ja to nechcem nijakým spôsobom zneužívať. (Hovorené súbežne s predsedajúcim.) Boj proti korupcii, transparentnosť vo financiách je niečo, čo posilňuje túto vládnu koalíciu a je alternatívou pre Slovensko. Komunikačné chyby sú komunikačné chyby a ja ich nijako nebudem zľahčovať. No ak si dám toto na misku váh a snažím sa vážiť férovo aj vo vzťahu k tomu, čo sa deje v Európe, akým spôsobom Európa bojuje s pandémiou, nemôžem vás, vás a váš návrh podporiť. Ďakujem pekne za pozornosť.
Číž, Miroslav, podpredseda NR SR (2015-10-01):
Ďakujem, pán poslanec. S reakciou na faktické poznámky pán poslanec Viskupič, má slovo.
Zmajkovičová, Renáta, podpredsedníčka NR SR (2012-10-26):
Vážené panie poslankyne, vážení páni poslanci, otváram ôsmy rokovací deň 8. schôdze Národnej rady Slovenskej republiky. Na dnešnom rokovacom dni o ospravedlnenie požiadali: pán poslanec Juraj Blanár, Pavol Frešo, Martin Fronc, Ján Hudacký, Igor Choma, Jozef Mikuš, József Nagy, Lucia Nicholsonová, Pavol Zajac. A na zahraničnej pracovnej ceste je pán poslanec Mikuláš Dzurinda. Teraz pokračujeme v prerušenej rozprave v druhom čítaní o návrhu poslancov Otta Brixiho, Richarda Rašiho, Pavla Pašku a Milana Géciho na vydanie zákona, ktorým sa mení a dopĺňa zákon č. 401/1990 Zb. o meste Košice (tlač 199). Pán poslanec Brixi ako navrhovateľ zaujal svoje miesto. Poprosím pána poslanca Tibora Glendu. A do rozpravy sú ešte ústne prihlásení pán poslanec Martin Chren a Viliam Novotný. A dávam slovo pánovi Chrenovi. Nech sa páči. (Pokračovanie v rozprave o návrhu poslancov Národnej rady Slovenskej republiky Otta Brixiho, Richarda Rašiho, Pavla Pašku a Milana Géciho na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov , tlač 199.)
Kaník, Ľudovít, poslanec NR SR (2013-06-18):
Vážený pán predseda, už by som tu nesedel, keby ste tak plamenne nezačali hovoriť. Zostal som tu len chvíľu, aby som videl, ako budete trhať tie transparenty, aby som si to zdokumentoval. Ale vaša plamenná reč ma prinútila zareagovať, pretože jej cieľom bolo odviesť, odviesť tému od podstaty veci. Pretože podstata veci je, že tu sa práve ďalším krokom mení štandardná demokracia západného typu na demokraciu ruského typu. Kde väčšina znamená, že má všetko. (Reakcie z pléna.) Znamená, že obsadzuje všetky, absolútne všetky úrady, ktoré existujú, bez ohľadu na rešpektovanie rozloženia politických síl. Demokracia, ktorá nemá nezávislé kontrolné mechanizmy, ktoré môžu korigovať valec väčšiny, sa stáva tyraniou väčšiny a nie demokraciou. O to tu ide, a preto my opozícia sa nezúčastňujeme a neparticipujeme na tomto, na tejto premene liberálnej demokracie na neliberálnu demokraciu, ktorá sa tiež môže nazývať demokraciou, lebo je o väčšine. Je o názore väčšiny, ale je ďaleko od slobody. Je prvým krokom k strate slobody, tak ako mnoho režimov, ktoré pošliapavali ľudské práva, zničili budúcnosť jednotlivých krajín. Vznikli na základe demokratickej vôle väčšiny. Ale práve kultúra skutočnej demokracie je postavená na tom, že rešpektujeme nezávislosť kontrolných úradov, kontrolných orgánov, ktoré vy nerešpektujete a postupne ich všetky obsadzujete vlastnými ľuďmi.
Ježík, Jozef, poslanec NR SR (2012-12-05):
A ďalej dávam hlasovať o bode 2 zo spoločnej správy s odporúčaním gestorského výboru schváliť ho.
Krajkovič, Mikuláš, poslanec NR SR (2016-09-12):
Ďakujem pekne. Ja len veľmi krátko. Ja by som chcel poďakovať pánovi poslancovi Simonovi, že ma upozornil na tú chybu a teda by som chcel spresniť svoju spravodajskú správu v tejto časti. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady pre pôdohospodárstvo a životné prostredie. Ďakujem.
Blaha, Ľuboš, poslanec NR SR (2019-12-05):
Ďakujem. Iba potvrdzujem, že kolegovia z európskeho výboru nech sú o dvanástej na 149. Ďakujem.
Dostál, Ondrej, poslanec NR SR (2018-12-06):
Ďakujem kolegom za reakcie. Nepôjdem presne v poradí. Pán poslanec Kotleba žasol, že keď som hovoril o tom, že právo Európskej únie je nadradené slovenskému, no tak to je elementárny fakt, ktorý okrem vašej strany rešpektujú, predpokladám, všetky ostatné politické strany, ktoré majú zastúpenie v Národnej rade. Pre nás nie je Európska únia prašivá, pre nás to nie je bruselský diktát, pre nás je to to, že máme rešpektovať pravidlá spolku, ktorého sme súčasťou, a na tomto sa, myslím, zhodne aj vládna koalícia, aj demokratická opozícia a tá diskusia neprebieha o tom, či máme, alebo nemáme rešpektovať právo Európskej únie, ale či tento konkrétny návrh odporuje alebo neodporuje právu Európskej únie. Pani poslankyňa Antošová, ja žiadnymi fámami o zvyšovaní cien potravín Dankovou daňou z jedla nestraším, to je jednoducho fakt. Ak zavediete osobitný odvod, z niečoho ho bude treba zaplatiť. Buď bude zaplatený tým, že sa zvýšia ceny potravín a zaplatia to ľudia, alebo menej dostanú tí zamestnanci, ktorí – ako správne poukazujete – už teraz dostanú menej, alebo sa znížia investície. Niekde sa to premietne, niekto to bude musieť zaplatiť. Pán poslanec Antal nerozumie tej dvojitej argumentácii, tak skúsim ešte raz. Zavediete daň z jedla, zaplatia to ľudia na vyšších cenách potravín. Ak to bude napadnuté na Európskej únii a Európska únia to zruší, tak si potom tie obchodné reťazce vysúdia od štátu, že im štát ten osobitný odvod bude musieť vrátiť a daňoví poplatníci to zaplatia druhýkrát. (Reakcia z pléna.) To nie je nezmysel, to je realita. (Prerušenie vystúpenia predsedajúcim.)
Poliačik, Martin, poslanec NR SR (2014-01-30):
Pán minister, musím povedať, že ste ma prekvapili. Ako minister kultúry ako sa cítite, povedzte mi, ak ste počúvali prejav vášho straníckeho kolegu a riaditeľa Sociálnej poisťovne, lebo to bol objektívne jeden z najrasistickejších prejavov, ktoré odzneli v tejto sále za posledné štyri roky. Keď si to prehráte, keď sa na to pozriete, tak to je niečo, čo normálny sociálny demokrat v Európe by takéhoto človeka mal palicou vyhnať z vlastnej strany, lebo tam nemá čo robiť. A vy mne budete vyčítať, že som to pomenoval a že som mu to vykričal? To má byť kultúra na Slovenku, že takýchto ľudí budeme nechávať verejne rozprávať bez akejkoľvek odozvy? Toto je stanovisko ministra kultúry a ideológa strany SMER, ktorý riadi jej kampaň na prezidenta pre všetkých občanov tohto štátu? Toto je vaše stanovisko? Som hlboko sklamaný, lebo váš pán kolega Blaha aspoň dokáže povedať, že s takým niečím nesúhlasí, odsudzuje to a nemalo by to na Slovensku byť. Možno nepôjde do priamej konfrontácie so straníckym kolegom, ale aspoň to pomenuje. Ale to, že vy to budete otáčať a nás nazývať extrémistami, tak to je hlboko aj pod vašu úroveň. A neviem, či ste počuli môj prejav, ale išiel som presne proti tomu, čo ste hovorili. Hovoril som, zabudnime na rozdiely, je to tak veľký problém, že s ním musíme bojovať spolu. Kde ste boli vtedy, keď som to povedal, a na čo vlastne reagujete? Ďakujem veľmi pekne.
Kondrót, Maroš, poslanec NR SR (2020-07-07):
Áno. Ďakujem pekne. Ústava hovorí o tom, že treba, že sa volia predsedovia výborov tajne, ale o odvolávaní sa nehovorí nič. Táto, tento návrh bol odkonzultovaný s naším organizačným odborom. Som presvedčený, že je v poriadku, ale ak si ctená snemovňa bude myslieť, že by to mal sa k tomu vyjadriť aj ústavnoprávny výbor, nemám s tým problém. Potom môžme odložiť hlasovanie. Ďakujem.
E. Bauer, poslankyňa: (2003-10-28):
Z. Martináková, podpredsedníčka NR SR: Prosím, prezentujme sa a hlasujeme o návrhu zákona ako o celku. (Hlasovanie.) Prítomných 137 poslancov, za návrh 76, proti 53, zdržalo sa 8 poslancov. Konštatujem, že sme schválili vládny návrh zákona o životnom minime a o zmene a doplnení niektorých zákonov. Ďakujem, pani spravodajkyňa, tým sme vyčerpali všetky návrhy zákonov, ktoré sme doteraz prerokovali, prerokovali do 17.00 hodiny, o ktorých sme mali hlasovať. Pán predseda Národnej rady Pavol Hrušovský zvoláva v týchto chvíľach poslanecké grémium, prosím, aby jeho členovia odišli dozadu do zasadacej miestnosti predsedu Národnej rady. My budeme pokračovať v prerokúvaní návrhov zákonov podľa programu... Nie, my budeme pokračovať ďalej, ideme prerokúvať ďalšie návrhy zákonov. V programe pokračujeme druhým čítaním o vládnom návrhu zákona o výkone práce vo verejnom záujme. Vládny návrh zákona ste dostali pred prvým čítaním ako tlač 345 a spoločnú správu výborov máte ako tlač 345a. Vládny návrh zákona odôvodní minister práce, sociálnych vecí a rodiny pán Ľudovít Kaník. Prosím, aby zaujal miesto za rečníckym pultom, zároveň chcem poprosiť, dámy a páni, aby sme zachovali v rokovacej sále pokoj a poriadok, aby sme mohli pokračovať v programe do 19.00 hodiny, aby ste rešpektovali svojich kolegov, ktorí chcú vystupovať pri ďalších vládnych návrhoch zákonov. Ďakujem za porozumenie. Pán minister, nech sa páči.
P. Hrušovský, predseda NR SR: (2002-11-20):
(Prerušenie rokovania  o 11.15 hodine.) (Pokračovanie rokovania o 11.30 hodine.)
M. Číž, podpredseda NR SR: (2008-04-01):
S reakciou na faktické poznámky, pán poslanec Pelegrini, nech sa páči.
Muňko, Dušan, poslanec NR SR (2010-11-04):
Pán poslanec, som presvedčený, že ste poznačený ako bankár určitými vecami. Ale menovali ste Devín banku, ja vám menujem ešte Poštovú banku, Transpetrol, ktoré zavinila pani Schmögnerová. Iste viete ako bankár, o čom chcem hovoriť, ale mám dve minúty. Takže to je prvá záležitosť. Druhá záležitosť. Rakúske banky, ktoré potrebujú zhruba 34 mld. na to, aby zachránili bankový sektor a finančný sektor a vôbec, podnikateľské prostredie, žiada úver od Európskej centrálnej banky. Preto navrhujeme zdanenie, to čo je. Ukážte mi v Európe, kde sú banky zdanené okrem právnických osôb ešte z dividend 15 % okrem Slovenska. Možno vymenujete dve krajiny Európskej únie. Prečo to celé hovorím? Keď nájdete iné riešenie, kde budete zháňať finančné prostriedky, môžete zháňať ich proste, že spravíte reformu verejnej správy, samosprávy a v ďalších veciach, pokiaľ sa týka do štátneho rozpočtu. Pokiaľ sa týka, to čo ste menovali z hľadiska rakúskych bánk. Viete veľmi dobre ako stoja rakúske banky, či to je, ktoré ste menovali Bavak, Erste banka, Raiffeizen alebo ktorákoľvek banka. Pokiaľ sa týka, všetky sú prakticky na slovenskom trhu. Vy tiež ste boli zástupca jednej banky materskej, takže viete o čom hovorím. Takže nehovorte o tom, že sa nedá zdaniť určitou daňou. Teraz nehovorme aké percento. To je otázka. Ak vy, ste pri moci ako vláda, koaliční títo, akým percentom zdaníte jestvujúce banky na to, aby ste si pomohli pri štátnom rozpočte na rok 2011. To je podstata veci, aby sme neprenášali tú vec, ktorú prenášame na našich občanov. To je to isté, čo tu stále hovorím, pokiaľ sa týka veci. Pokiaľ nebudeme riešiť sociálnu a zdravotnú poisťovňu, prenášame to stále na daňových poplatníkoch. Som len zvedavý, dokedy naši občania budú znášať, hlavne naši dôchodcovia, ktorí sa zaslúžili o tom, že tieto veci tuná boli. A pokiaľ sa týka to, čo ste tu presne povedali, nemenujte Devín banku... (Prerušenie vystúpenia časomerom.)
Pročko, Jozef, poslanec NR SR (2024-09-20):
... a tie nahrávky, a tie nahrávky, áno, držím sa správy, pretože... (Prerušenie vystúpenia predsedajúcim.)
Taraba, Tomáš, poslanec NR SR (2022-03-16):
Pán predkladateľ, nečítal som ten zákon, tak sa ospravedlňujem, ak náhodou sa opýtam niečo, čo tam nie je, len prakticky, ak to teda správne rozumiem, že ak niekto nebude vedieť, alebo teda blicuje, hej, že dostane iba potvrdenie, že absolvoval a dostane vodičák, tak dodatočne, ak sa na to príde, tak oňho príde. Hej, to je v podstate logika. To znamená, že v praxi podľa mňa primárne by mala byť za to zodpovedná tá autoškola, ktorá, ktorá niečo taká vydáva, to znamená ak, lebo to je podvod svojím spôsobom, hej, takže podľa mňa, tam kto by mal byť primárne sankcionovaný, je tá autoškola, ktorá by napríklad došla o licenciu. Podľa mňa to by bolo primeranejšie. Ale druhá vec, ktorá je, že čo to obnáša potom, že ten človek, ktorý bude chodiť do tej autoškoly, si bude musieť celý život odkladať potvrdenie, že tam chodil alebo nejaké, akože jak sa to bude, do akej, do akého časového horizontu sa to bude vôbec akože spätne môcť kontrolovať, aby sa to nezmenilo na obyčajnú šikanu. Ja úplne chápem, že teda čo chcete pokryť, že sa tu mohli vydávať len tak nejaké vodičáky, ale v praxi podľa mňa, ak by sa to jasne povedalo, že zodpovednosť je tej autoškoly, veď keď ona umožňuje vydávať vodičáky na základe nejakej podvodnej dochádzky, ktorá sa ani neudiala, to je jedna vec a druhá vec podľa mňa, ak niekto absolvuje ten test a ten test je úplne korektný, ale podľa mňa nech je aj elektronický alebo neviem, jak sa to dnes robí, že, že sa to nedá oklamať, tak podľa mňa, to by mal byť ten výsledok, že či ten človek to ovláda, či úplne pozná predpisy, že či prejde tou testovacou jazdou. Len to, že aby sa to nezmenilo na nejakú dodatočnú šikanu potom tých ľudí. Ďakujem.
Dostál, Ondrej, poslanec NR SR (2017-06-15):
Vážený pán predseda, vážená pani predkladateľka, vážené kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrh zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre verejnú správu a regionálny rozvoj. Za gestorský výbor navrhol ústavnoprávny výbor s tým, aby výbory prerokovali návrh zákona do 31. augusta 2017 a gestorský výbor do 5. septembra 2017. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predseda, otvorte, prosím, všeobecnú rozpravu.
Vašečka, Richard, poslanec NR SR (2017-04-07):
Ďakujem pekne. Ja chcem pre zápis uviesť, že pri hlasovaní pri skončení 15. schôdze o vyslovení nedôvery ministrovi Richterovi som hlasoval a hlasoval som „za“, ale ukázalo mi, že som nehlasoval. Takže prvýkrát mám skúsenosť, že to naozaj zlyhalo, som presvedčený. Takže pre zápis, poprosím, hlasoval som za vyslovenie nedôvery. Ďakujem.
Jahnátek, Ľubomír, poslanec NR SR (2017-04-04):
Takže využil som výzvu, pán kolega, keď ste ma vyzvali, aby som teda vystúpil k diskusii. Páni, dáma, ktorí ste vystupovali v tejto diskusii, uvedomme si jednu vec, alebo poďme trošku do histórie, dozadu. Január, február ste kŕmili média netransparentnou situáciou na ÚRSO, zlými faktúrami a tak ďalej. Dôvod, aký bol? Zle nastavená vyhláška, podľa ktorej sa potom stanovovali ceny. Keby sme išli, toto bolo treba vyriešiť, tam je základ tej vyhlášky a vôbec transparentnosti celého procesu, keby sme išli riadnym procesom, už tento návrh, aby sa dostal do tejto schôdze, by musel byť 5. marca vypracovaný a nebol ešte ani v koalícii dohodnutý. Čiže preto bolo potrebné urobiť skrátené legislatívne konanie. To, čo pán Dostál povedal, že však to mohlo ísť v májovej a v júnovej schôdzi. Samozrejme, ale keby to pán prezident vrátil, ide to naspäť v septembrovej, a tam je ten kľúčový moment. Lebo vyhláška o regulácii musí byť do 30. 9. s definitívnou platnosťou uza-vre-tá a potom sa už nedá do nej vstúpiť. A práve táto novela zákona upravuje celý tento proces a dáva tam dokonca povinnosti ÚRSO, že musí urobiť aj ekonomický dopad. Čiže, dámy, páni, tu nie je o nejaké politikárčenie alebo chytračenie, ale skutočné úprimné riešenie tejto situácie, aby sa nezopakovalo to, čo bolo pred rokom alebo na začiatku tohto roku. Čiže keď chceme chytiť termíny, aby sa nám situácia nezopakovala z tejto zimy, je nutné, aby sme aspoň na tejto schôdzi otvorili prvé čítanie a maximálne na ďalšej schôdzi ho dokončili. Čiže preto je potrebné, tento zrýchlený proces. Ďakujem pekne.
Laurenčík, Milan, podpredseda NR SR (2021-02-05):
Reagovať na faktické poznámky bude pán poslanec Peter Cmorej. Nech sa páči.
Jurinová, Erika, podpredsedníčka NR SR (2012-11-29):
Pán poslanec Martvoň.
Blanár, Juraj, podpredseda NR SR (2020-11-25):
Dobre, ďakujem pekne, ďakujem pekne. Pán predsedajúci, ctená snemovňa, trošku teraz z iného súdka. Potom, ako sme si vypočuli pani ombudsmanku a predovšetkým tému týkajúce sa environmentálnych záťaží, ktoré sú bezpochyby určite veľmi, veľmi dôležité z hľadiska ich riešenia, tak táto téma sa týka Brexitu a pripravenosti Slovenskej republiky na možnosť, keď sa nedohodne Spojené kráľovstvo s Európskou úniou na spoločnom pokračovaní ďalej nejakou zmluvou. Na základe čl. 50 Zmluvy o Európskej únii všetci vedia, že občania Spojeného kráľovstva sa rozhodli vystúpiť z Európskej únie. No a celý ten priebeh od toho roku 2016 sa dostáva už v podstate do finále. A to finále je, že Európska únia a Spojené kráľovstvo sa dohodli na prechodnom období, ktoré bude trvať do 31. decembra 2020, s tým, že v podstate Spojené kráľovstvo už vystúpilo z Európskej únie. Európska rada pripomína, že prechodné obdobie skončí teda koncom tohto, a so znepokojením konštatuje, že pokrok v kľúčových otázkach záujmu Únie stále nepostačuje na dosiahnutie dohody. Ďalej pokračuje, že Európska rada vyzýva členské štáty, inštitúcie Únie a všetky zainteresované strany, aby sa intenzívnejšie usilovali zabezpečiť na všetkých úrovniach pripravenosť na všetky scenáre vrátane možnosti nedosiahnutia žiadnej dohody. A Komisiu konkrétne vyzýva, aby včas zvážila jednostranné a časovo obmedzené núdzové opatrenia, ktoré sú v záujme EÚ. Nuž a predovšetkým po skončení prechodného obdobia sa prejaví veľký dosah Brexitu v širšej škále aj na Slovenskú republiku. Brexit si preto vyžiadal vysokú úroveň starostlivosti o občanov Slovenskej republiky, ktorí dlhodobo žijú v Spojenom kráľovstve. Pre spoločnosti, ktoré obchodujú so Spojeným kráľovstvom, nastanú veľké zmeny napríklad v oblasti ciel a daní. Zmeny by mohli byť ešte zásadnejšie, ak Európska únia a Spojené kráľovstvo do konca prechodného obdobia nedospejú k dohode. V tomto prípade bude musieť obchodujúce, budú musieť obchodujúce spoločnosti zaplatiť clo za tovar, ktorý dovážajú zo Spojeného kráľovstva do Európskej únie. Rovnako sa na ne môžu vzťahovať kvóty pre niektoré druhy tovarov... (Zaznievanie gongu. Prerušenie vystúpenia predsedajúcim.)
Šuca, Peter, poslanec NR SR (2014-01-28):
Ďakujem pekne za slovo, pán predseda. Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní. Dajte, prosím, hlasovať.
Grendel, Gábor, poslanec NR SR (2023-12-18):
Máme výbory, pán predseda. Radšej naozaj o tej trinástej, prosím, prerušme schôdzu. A zatiaľ len zopakujem, že za tejto vlády bude na Slovensku drahšie, zhorší sa bezpečnosť a vláda naruší systém bŕzd a protiváh, aby skoncentrovala viac moci do svojich rúk. A budem vo svojom prejave pokračovať po štrnástej hodine. (Potlesk.)
K. Sárközy, poslankyňa: (2007-05-17):
A teraz otázka. Ja som vám nedala otázku o tom, aby ste mi povedali, aké bolo programové vyhlásenie vlády, síce ste povedali, že táto otázka nepatrí vám, tak ja vám dám konkrétnu otázku. Akými konkrétnymi legislatívnymi krokmi vaše ministerstvo prispelo k tomu, aby sa zvýšil hospodársky rast? Je to konkrétna otázka, chcem konkrétnu odpoveď. A dávam túto otázku kvôli tomu, že podľa najnovších štatistických ukazovateľov rast hrubého domáceho produktu je 8,5 %, nezamestnanosť podľa posledných štatistických ukazovateľov klesla na 8,5 % – zaujímavé je, že obidve čísla sú rovnaké – a viete veľmi dobre, že ekonomický rast zabezpečujú predovšetkým podnikateľské subjekty, ktoré jednak investujú, ale jednak berú na seba aj zodpovednosť a riziko investovania. Čo od nás očakávajú? Jednak stabilitu a čitateľné podnikateľské prostredie. Nemožno hovoriť o tom, že je tu čitateľné a je tu spokojné prostredie, keď sme tu 2 dni počuli od vás a z úst vašich poslancov, že všetci podnikatelia sú vykorisťovatelia. Tak platí to aj o podnikateľoch, ktorí sú zo strany Smer? Aj oni sú vykorisťovatelia? Ale ja by som bola rada, keby ste mi odpovedali na tú konkrétnu moju otázku: Akými legislatívnymi krokmi vaše ministerstvo prispelo k týmto dvom závažným štatistickým údajom? Ďakujem.
Bugár, Béla, podpredseda NR SR (2011-11-30):
Ďakujem Otváram rozpravu a pýtam sa, kto sa hlási okrem pána spravodajcu ústne do rozpravy, nakoľko nemám žiadnu prihlášku? Dvaja páni poslanci. Končím možnosť sa prihlásiť ústne do rozpravy. Pán spravodajca, pán poslanec Štefanec, nech sa páči.
B. Bugár, podpredseda NR SR: (2004-02-03):
(Hlasovanie.) Prítomných 129 poslancov, za 53, proti 18, zdržalo sa 57, nehlasoval 1. Konštatujem, že tento bod sme neschválili. J. Malchárek, poslanec: Ďakujem pekne, pán predsedajúci, prosím, dajte hlasovať o druhom a poslednom bode spoločnej správy, ktorý sa týka účinnosti, s odporúčaním gestorského výboru schváliť.
Kmec, Stanislav, poslanec NR SR (2019-02-08):
Ďakujem. Zápisnica o výsledku tajného hlasovania o návrhu na voľbu člena Správnej rady Tlačovej agentúry Slovenskej republiky v oblasti informačných technológií, ktoré sa konalo 7. februára 2019. Na tajné hlasovanie o návrhu na voľbu člena Správnej rady Tlačovej agentúry Slovenskej republiky v oblasti informačných technológií bolo vydaných a poslanci si osobne prevzali 132 hlasovacích lístkov, teda na voľbe bolo prítomných 132 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu člena Správnej rady Tlačovej agentúry Slovenskej republiky v oblasti informačných technológií všetci poslanci odovzdali hlasovacie lístky. Zo 132 odovzdaných hlasovacích lístkov bolo 6 neplatných a 126 platných. Podľa platných hlasovacích lístkov overovatelia zistili, že za - Ladislav Mikuš: hlasovalo za 73 poslancov, proti 27, zdržalo sa hlasovania 26 poslancov, - Ondrej Mravec: hlasovalo za 4 poslanci, proti 83, zdržalo sa hlasovania 39 poslancov, - Robert Redhammer: hlasovalo za 40 poslancov, proti 61, zdržalo sa hlasovania 25 poslancov. Na voľbu člena Správnej rady Tlačovej agentúry Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za člena Správnej rady Tlačovej agentúry Slovenskej republiky v oblasti informačných technológií zvolený Ladislav Mikuš. Overovatelia poverujú svojho člena Stanislava Kmeca oznámiť výsledok hlasovania Národnej rade Slovenskej republiky.
Matovič, Igor, poslanec NR SR (2019-10-15):
Mám tri procedurálne návrhy, tak poprosím potom trikrát čas. Čiže prvý. Navrhujem, aby Národná rada na rokovanie zaradila nový bod – riešenie situácie v justícii. Po prvé, Národná rada svojím uznesením odsudzuje spoluprácu prokurátora Dobroslava Trnku a sudkyne Jankovskej s predstaviteľmi organizovaného zločinu. A po druhé, Národná rada žiada vládu Slovenskej republiky, aby v skrátenom legislatívnom konaní boli prijaté legislatívne opatrenia na bezodkladné pozastavenie výkonu funkcie prokurátora a sudcu v prípade, že vznikne dôvodné podozrenie, že vzniknú dôvodné pochybnosti o ich riadnom výkone funkcie. Odôvodnenie: je aktuálna medializovaná kauza komunikácie predstaviteľov justície so závadovými osobami, tak isto aj teda predstaviteľov prokuratúry. Druhý procedurálny návrh, počkám na čas.
Paška, Pavol, predseda NR SR (2014-10-14):
(Hlasovanie.) 136 prítomných, 80 za, 1 proti, 53 sa zdržalo, 2 nehlasovali. Tieto body sme schválili.
Bugár, Béla, podpredseda NR SR (2019-06-26):
Prezentujeme sa a hlasujme. (Hlasovanie.) Prítomných 140 poslancov, za hlasovalo všetkých 140. Návrh sme schválili. Prosím teraz pána poslanca Kolesára, aby uviedol hlasovanie v prvom čítaní o návrhu poslancov Osuského, Dostála, Zimenovej a Kaščákovej na vydanie zákona, ktorým sa mení a dopĺňa zákon č. 270/1995 Zb. o štátnom jazyku (tlač 1542). Nech sa páči. (Hlasovanie o návrhu poslancov Národnej rady Slovenskej republiky Petra Osuského, Ondreja Dostála, Zuzany Zimenovej a Renáty Kaščákovej na vydanie zákona, ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov , tlač 1542.)
R. Rafaj, poslanec: (2008-11-04):
Ja si však myslím, a správne to aj naznačil, že akási paralela medzi oživením Malej dohody, kde boli tri zúčastnené štáty, už dnes nestačí, pretože na, ako on správne poukázal, som to tak pochopil, na veľký problém, na veľkú dieru je treba veľkú európsku záplatu. A je dobré, ak sa tieto výzvy dostanú aj do monitoringu a pôjdu aj do sveta, aby si predovšetkým tam uvedomili, že tento problém je potrebné riešiť aj z ich úrovne, pretože pán poslanec správne poukázal, že epicentrum napätia je južne od rieky Dunaj. A veľmi správne aj pomenoval tú neschopnosť vtesnať sa do obleku, ktorého veľkosť ušili po 1. svetovej vojne víťazné mocnosti a roztrhali ten habit žalára národov. Len malú poznámku k tomu, čo povedal. Bohužiaľ, Maďari alebo maďarská politika neobjavuje nič nové. Vývoz revolúcie ako jeden z princípov tu funguje už dlhé roky a veľmi úspešne. A ja len pripomeniem, že na takzvanom debrecínskom zhromaždení proti jazykovej vojne v Karpatskej kotline v roku ´95 už odtiaľ vyšla výzva, že 70-ročná poslušnosť Maďarov sa skončila. Takže ona, bohužiaľ, po tých trinástich rokoch aj pokračuje ďalej.
P. Hrušovský, predseda NR SR: (2004-12-03):
Bodom programu rokovania dnešného tretieho rokovacieho dňa je vládny návrh zákona o štátnom rozpočte na rok 2005 (tlač 867). Vládny návrh zákona ste dostali ako tlač 867, ktorý je súčasťou návrhu rozpočtu verejnej správy na roky 2005 - 2007. Spoločnú správu výborov schválenú gestorským výborom máte ako tlač 867a. Poprosím, aby teraz z poverenia vlády Slovenskej republiky návrh zákona o štátnom rozpočte na rok 2005 uviedol a odôvodnil Národnej rade Slovenskej republiky pán podpredseda vlády a minister financií Ivan Mikloš. Nech sa páči, pán minister, máte slovo.
Glváč, Martin, podpredseda NR SR (2017-03-22):
Ďakujem. S faktickými poznámkami dvaja poslanci. Ukončujem možnosť prihlásenia sa. Pán poslanec Mihál, nech sa páči.
Laššáková, Jana, podpredsedníčka NR SR (2016-02-11):
Páni poslanci, nediskutujte. Nech sa páči, pán poslanec.
Grendel, Gábor, podpredseda NR SR (2020-07-15):
S reakciou na faktickú poznámku, pán poslanec Beluský.
Mičovský, Ján, poslanec NR SR (2015-06-23):
Ďakujem za slovo, vážená pani podpredsedníčka. No, Martin, rozhodne som rád, že si veľmi jasne povedal, že to, čo sa v sobotu vyvalilo na bratislavské ulice, bol fašizmus. Fašizmus latentnej, možno nie ešte celkom vyhranenej podobe, ale tváriť sa, že to zatiaľ je iba akési no-no-no, veď nebude to také vážne, by bolo tragickým omylom, ktorý si nemôžme dovoliť, pretože my poznáme svoju históriu. To, že tam boli zrejme aj mnohí ľudia, ktorí nikdy fašistami neboli ani nebudú, je určite pravda. Ale veď ani v Krištáľovej noci, keď sa začali rozbíjať prvýkrát fašistami hlavy, nie všetci, čo zobrali papek do ruky, boli fašistami, len mali pocit, že v tej chvíli treba urobiť nejaký krok. Preto ak nebudeme teraz robiť zásadné opatrenia a nepomenujeme veci pravým menom, a ty si pomenoval, a verím, že to tu musí zaznieť veľmi jasne, môže byť zle, pretože hnedý mor naozaj ešte nebol na zemeguli vyliečený. A druhá vec. Tiež si dobre upozornil na finančný problém. Áno, dá sa súhlasiť so všetkými bodmi, ktoré máme vo vyhlásení, ktoré, som veľmi rád, že prijmeme. Ale by sa tam žiadalo ešte jedno písmeno, za tým íčkom ešte jéčko a by malo znieť: „Vážení občania, ono to bude nemálo stáť.“ Ono ochrana nórskej hranice, imigračná politika, všetko, čo potrebujeme v tejto súvislosti urobiť, vyžaduje veľké peniaze. Tie peniaze bude treba možno oddeliť od menej významných projektov a vložiť ich do tejto záležitosti, pretože je akútna. Takže, áno, musíme občanom veľmi jasne povedať, že všetky opatrenia, ktoré chceme urobiť ako istú protiváhu toho, že s kvótami máme problém, budú stáť veľa peňazí a blahobytné Slovensko, pretože patríme k blahobytnému kúsku zemegule, bude musieť sa na tom podieľať. (Prerušenie vystúpenia časomerom.)
Laurenčík, Milan, podpredseda NR SR (2020-11-03):
Ďakujem, pán poslanec. Prosím, zaujmite miesto pre navrhovateľa. Teraz dávam slovo spravodajcovi, ktorého určil navrhnutý gestorský výbor pre financie a rozpočet pánovi poslancovi Milanovi Kuriakovi. Máme tu pána poslanca Kuriaka? Vyhlasujem technickú prestávku jednu minútu. (Krátka pauza.) Tak máme tu pána poslanca Milana Kuriaka, pána spravodajcu, ktorému teraz udeľujem slovo. Nech sa páči, pán poslanec.
Bugár, Béla, podpredseda NR SR (2019-10-24):
Vyhlasujem rozpravu o tomto bode programu za skončenú. Pán navrhovateľ? Nie. Pani spravodajkyňa? Nie. Ďakujem pekne. Prerušujem rokovanie o tomto bode a pristúpime k prvému čítaniu o návrhu poslanca Mariana Kotlebu na vydanie ústavného zákona, ktorým sa mení a dopĺňa Ústava Slovenskej republiky, tlač 1724, zákon 460/92 Zb. Dávam slovo teraz spravodajcovi, teda poslancovi Marianovi Kotlebovi, aby návrh uviedol. Nech sa páči. (Rokovanie o návrhu poslanca Národnej rady Slovenskej republiky Martina Kotlebu na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1724.)